**БРОЈЕВИ**

|  |  |
| --- | --- |
|  |  |
|  | * Бројеви су несамосталне речи које стоје уз именице и одређују:   − тачан број појмова (главни,кардинални) или   * редослед појмова (редни). * На основу тога шта означавају можемо их поделити у две групе:   − **Главни бројеви:** означавају колико има бића или предмета означених именицом уз коју стоје (*једна* кућа, *двадесет* *и шест* књига). Деле се на:  1. **основне бројеве** који означавају тачан број појединачно узетих појмова означених именицом;  2. **збирне бројеве** који означавају тачан број младих бића (*двоје* телади или тачан број бића различитог пола (*десеторо* чељади);  3. **бројне именице на -ица** означавају тачан број мушких лица од 2 до 99, изузев 21 и наредних двоцифрених бројева на 1. (*двојица, двадесет седморица*), а бројеви: *стотина, хиљада, милион, милијарда* имају граматичке категорије именица  4. **бројни придеви** означавају број предмета означених именицама плуралија тантум. *Једни, једне, једна* имају значење придева исти или једнак, а *други, друге, друга* значење придева различити, другачији (*Они су једних година, а других схватања*). Они се слажу са именицом уз коју стоје у роду, броју и падежу. Увек су у облику множине јер се употребљавају уз плуралиа тантум. Мењају се као придеви, али се зависни падежи ретко употребљавају.   * Основни број *један* има облике за сва три рода и обележја придевске речи. Уз менице плуралиа тантум и у случајевима кад има има функцију неодређене заменице (неки) и бројног придева (*једне* чарапе) употребљава се и у облицима множине. * Основни број *два* има облик мушког и средњег рода, а женски *две* има облике некадашње двојине (|*два, двају, двама, два, два, двама, двама; две, двеју, двема, две, две, двема, двема*). * По истој промени се мењају и основни бројеви: оба, обе, три и четири. * Основни бројеви *пет* и већи од пет су непроменљиви, имају обележја прилошке речи, именица уз коју стоје има облик партитивног генитива: *шест* (мало) дечака и *сто седамдесет пет* (много) књига.     − **Редни бројеви** означавају на ком месту се у неком реду налази оно што је означено именицом уз коју број стоји и имају функцију придевске речи *први дан, десета* година, *треће* дете. |
|  |  |

**ПРЕПИШИТЕ У СВЕСКЕ**

|  |
| --- |
| **Бројеви**  **Бројеви** − несамосталне речи које стоје уз именице и одређују:   * тачан број појмова (главни, кардинални) или * редослед појмова (редни)   **Главни бројеви** − колико има бића или предмета означених именицом уз коју стоје   1. основни бројеви − тачан број појединачно узетих појмова означених именицом;   једна кућа, двадесет и шест књига   1. збирни бројеви − тачан број младих бића (двоје телади)  * тачан број бића различитог пола (десеторо чељади)   3. бројне именице на -ица − тачан број мушких лица (двојица, двадесет седморица)  4. бројни придеви − број предмета означених именицама плуралија тантум  (једни, једне, једна / други, друге, друга)  **Редни бројеви** − на ком месту се у неком реду налази оно што је означено именицом уз коју  број стоји (први, други, седми) |